Document ID: 31998R0560

ΚΑΝΟΝΙΣΜΟΣ (ΕΚ) αριθ. 560/98 ΤΟΥ ΣΥΜΒΟΥΛΙΟΥ της 9ης Μαρτίου 1998 για ανανέωση για το 1998 των μέτρων του κανονισμού (ΕΚ) αριθ. 1416/95 για ορισμένες παραχωρήσεις υπό μορφή κοινοτικών δασμολογικών ποσοστώσεων για το 1995, σχετικά με ορισμένα μεταποιημένα γεωργικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πράξη προσχώρησης της Αυστρίας, της Φινλανδίας και της Σουηδίας,
την πρόταση της Επιτροπής,
Εκτιμώντας:
ότι ο κανονισμός (ΕΚ) αριθ. 1416/95 του Συμβουλίου, της 19ης Ιουνίου 1995, για ορισμένες παραχωρήσεις υπό μορφή δασμολογικών ποσοστώσεων για το 1995 σχετικά με ορισμένα γεωργικά προϊόντα (1), άνοιξε δασμολογικές ποσοστώσεις υπέρ τη Ελβετίας και της Νορβηγίας σύμφωνα με τους όρους που καθορίζονται στα παραρτήματα Ι και ΙΙ για το 1995 7
ότι ο κανονισμός (ΕΚ) αριθ. 1416/95 ανανεώθηκε για το 1996 και 1997 με τους κανονισμούς του Συμβουλίου (ΕΚ) αριθ. 102/96 (2) και (ΕΚ) αριθ. 306/97 (3), αντιστοίχως 7
ότι ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (4), κωδικοποίησε τις διατάξεις διαχείρισης των δασμολογικών ποσοστώσεων που προορίζονται να χρησιμοποιηθούν με βάση τη χρονολογική σειρά των ημερομηνιών αποδοχής των διασαφήσεων για τη θέση σε ελεύθερη κυκλοφορία 7
ότι δεν κατέστη δυνατόν να συναφθεί πρόσθετο πρωτόκολλο πριν από την 1η Ιανουαρίου 1998 οπότε σύμφωνα με τα άρθρα 76, 102 και 128 της πράξης προσχώρησης, η Κοινότητα υποχρεούται να θεσπίσει τα αναγκαία μέτρα για να επανορθώσει αυτή την κατάσταση 7 ότι, συνεπώς, επιβάλλεται να παραταθεί για το έτος 1998 η ισχύς των μέτρων που προβλέπονται στον κανονισμό (ΕΚ) αριθ. 1416/95 7
ότι, μετά την τροποποίηση της δασμολογικής κατατάξεως μερικών προϊόντων αναφερομένων στα παραρτήματα Ι και ΙΙ του κανονισμού (ΕΚ) αριθ. 1416/95, τα παραρτήματα αυτά πρέπει να αναπροσαρμοσθούν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ισχύς των μέτρων του άρθρου 1 του κανονισμού (ΕΚ) αριθ. 1416/95 παρατείνεται για το 1998.
Τα επισυναπτόμενα παραρτήματα Ι και ΙΙ αντικαθιστούν τα παραρτήματα Ι και ΙΙ του κανονισμού (ΕΚ) αριθ. 1416/95 του Συμβουλίου.
Άρθρο 2
Τις δασμολογικές ποσοστώσεις που αναφέρονται στα παραρτήματα Ι και ΙΙ του κανονισμού (ΕΚ) αριθ. 1416/95 διαχειρίζεται η Επιτροπή βάσει των άρθρων 308α έως 308γ του κανονισμού (ΕΟΚ) αριθ. 2454/93.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Ιανουαρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Μαρτίου 1998.

Labels: 3
17
18